**Elintarvikemarkkinalainsäädäntöä valmistelevan työryhmän kokous**

Aika: Maanantai 10.2 klo 13.00 – 15.00

Paikka: Pullonkaula, Mariankatu 9

Osallistujat: Osastopäällikkö Minna-Mari Kaila, maa- ja metsätalousministeriö, puheenjohtaja Hallitusneuvos Tanja Viljanen, maa- ja metsätalousministeriö, puheenjohtaja:
Erityisasiantuntija Riitta Haapasaari, oikeusministeriö
Yksikön päällikkö Anna-Leena Miettinen, maa- ja metsätalousministeriö
Tutkimuspäällikkö Jarno Sukanen, Kilpailu- ja kuluttajavirasto

Neuvotteleva virkamies Maija Heinonen, maa- ja metsätalousministeriö, siht.

Lainsäädäntöneuvos Aku-Petteri Korhonen, maa- ja metsätalousministeriö, siht.

 Neuvotteleva virkamies Pekka Sandholm, maa- ja metsätalousministeriö, siht.

1. Avaus

Puheenjohtaja avasi kokouksen.

1. Edellisen kokouksen pöytäkirja

Hyväksyttiin edellisen kokouksen pöytäkirja.

1. HE-luonnos

Keskusteltiin UTP-direktiivissä edellytetyn kiellon antamisessa sovellettavista menettelyistä. Todettiin, että kiellettävät menettelyt on määritetty UTP-direktiivissä ja esitysluonnoksessa tarkkarajaisesti ja että kiellon voisi antaa elintarvikemarkkinavaltuutettu esittelystä.

Pohdittiin seuraamusmaksun suuruuttaa. Todettiin, että Ruotsissa on alustavasti esitetty seuraamusmaksun enimmäismääräksi 1 prosenttia liikevaihdosta. Todettiin, että viranomaisten osalta tulisi käyttää muuta kriteeriä kuin liikevaihto.

Käsiteltiin liikesalaisuuksiin liittyvien kieltojen ja seuraamusten määräämisen ja vireillepanon osalta elintarvikemarkkinalain ja liikesalaisuuslain suhdetta. Asiaa selvitetään vielä MMM:n, TEM:n ja OM:n kesken.

Keskusteltiin muutoksenhaun osalta asioiden keskittämistä markkinaoikeuteen. Asiaa selvitetään vielä OM:ssä.

1. Kuulemisten suunnittelu

Päätettiin kutsua intressitahoja kuultaviksi työryhmän kokouksiin 27.2, 5.3 ja 10.3.

Kuultavaksi pyydetään päivittäistavarakaupan, elintarviketeollisuuden ja tuottajien edustajia, Kauppapuutarhaliitto ja kalasektorin edustajia sekä matkailu- ja ravintola-ala.

Myös elintarvikemarkkinavaltuutettu ja elintarvikeketjun kauppatapalautakunnan edustaja olisi kutsuttava kuultavaksi samoin markkinaoikeus.

Kuultaville toimitetaan ennalta luonnos hallituksen esityksestä ja kysymyksiä, joista työryhmä erityisesti odottaa kommentteja. Ehdotuksia kysymyksistä voi toimittaa Maija Heinoselle.

1. Muut asiat

Ei ollut

1. Kokouksen päättäminen

Puheenjohtaja päätti kokouksen